รายงานการประชุมหัวหน้าส่วนราชการประจำอำเภอ ผู้บริหารองค์กรปกครองส่วนท้องถิ่น
ผู้บริหารสถานศึกษา  และกำนัน  ผู้ใหญ่บ้าน ฯลฯ

ครั้งที่ ๑๒/๒๕๕๕

เมื่อวันจันทร์ ที่  ๓  ธันวาคม  ๒๕๕๕   เวลา ๐๙.๓๐ น.

ณ  ศาลาประชาคมอำเภอลานสกา

******************

         ผู้เข้าประชุม

๑. นายกิตติพันธ์  เพชรชู

  นายอำเภอลานสกา

๒. นายวิชญ  เหมาะเจริญ

  ปลัดอำเภอหัวหน้าฝ่ายบริหารงานปกครอง

๓. นางพรรณี  ชิ้นพงค์

  ปลัดอำเภอ

๔. นางสาวธนวัน  สุวรรณลอยล่อง

  ปลัดอำเภอ

๕. พ.ต.อ.สุตรีธา  อ่อนสด

  ผู้กำกับการสถานีตำรวจภูธรลานสกา

๖. นายณรงค์  ไชยศรี

ผู้จัดการธนาคารเพื่อการเกษตรและสหกรณ์การเกษตร สาขาลานสกา

๗. นายประยงค์  จุลรัตน์

นายกองค์การบริหารส่วนตำบลกำโลน

๘. พ.ต.ธงชัย  สว่างเย็น

สัสดีอำเภอลานสกา 



๙. นายประเสริฐ  ชูทองคำ

ผู้อำนวยการโรงพยาบาลส่งเสริมสุขภาพตำบล บ้านร่อน
       ๑๐.นายกมล  ศรีประภา

ผู้อำนวยการกองช่างเทศบาลตำบลลานสกา


๑๑.นายเสรี  สายพงษ์พรรณ

เจ้าพนักงานที่ดินจังหวัดนครศรีธรรมราช  สาขาลานสกา


๑๒.นายชาลี  ศรีประจันทร์

ผู้อำนวยการโรงพยาบาลส่งเสริมสุขภาพตำบล  บ้านคีรีวง


๑๓.นายชนะ  ศิลปะภักดี

ผู้อำนวยการโรงพยาบาลส่งเสริมสุขภาพตำบล  บ้านพรุกำ


๑๔.ส.ต.ต.หญิงมณฑาทิพย์  เมฆาวรรณ์

ปลัดองค์การบริหารส่วนตำบลกำโลน


๑๕.นายอุทัย  หมื่นขำ

นักวิชาการส่งเสริมการเกษตรชำนาญการ


๑๖.นายวีรศักดิ์  บัวศรี

ปลัดอำเภอ


๑๗.นายเจริญ  อิฎฐผล

นายกองค์การบริหารส่วนตำบลลานสกา


๑๘.นายพิชิตชัย  นำนาผล

ผู้อำนวยการโรงพยาบาลส่งเสริมสุขภาพตำบล บ้านย่านยาว


๑๙.นายบุญกิจ  สุขบำเพิง

ผู้อำนวยการโรงพยาบาลส่งเสริมสุขภาพตำบล บ้านสอ


๒๐.นายชิษณุพงศ์  หวังประโยชน์

สรรพากรพื้นที่ สาขาลานกสา


๒๑.นายวีระ  พรหมมาศ

พนักงานช่างระดับ ๗ การไฟฟ้าส่วนภูมิภาค สาขาลานสกา


๒๒.นายพรหมเมศ  พานชาตรี

นักวิชาการวัฒนธรรม


๒๓.นายสากล  ศรีใส

ผู้ทรงคุณวุฒิ


๒๔.นางพิไลพร  คงเกิด

ปลัดองค์การบริหารส่วนตำบลเขาแก้ว


๒๕.นายอรุณ  หนูเขียว

ท้องถิ่นอำเภอลานสกา


26.นายดุสิต  วิชัยพล

นายกองค์การบริหารส่วนตำบลเขาแก้ว


27.นายสุเทพ  ยอดแก้ว

ปศุสัตว์อำเภอลานสกา


28.ร.ต.อ.กิตติชัย  โชว์พงศ์  

รอง สว.ป.สภ.ลานสกา


29.นางจันทิรา  หนูเขียว

ปลัดองค์การบริหารส่วนตำบลลานสกา


30.นายปรีชา  ชบาพฤกษ์

นักวิชาการสาธารณสุข


31.นางพัชราภรณ์  พงศ์พุทธางกูร

เจ้าพนักงานเคหกิจการเกษตรชำนาญการ




32.นางเพียงใจ  พลายด้วง

นักวิชาการส่งเสริมการเกษตรชำนาญการ


33.นายสุรพงศ์  ปานประดิษฐ์

ผู้ช่วยผู้จัดการธนาคาร ธกส.  สาขาลานสกา


34.นางปรียา  หมื่นขำ

ประธาน กพ.สอ. ลานสกา
-๒-


35.ว่าที่ ร.ต.หญิงวาสนา  พรหมจรรย์

นักวิชาการพัฒนาชุมชน




กำนัน                   ๕      คน             มาประชุม          ๕        คน     ขาดประชุม         -          คน 
ผู้ใหญ่บ้าน             ๓๙      คน            มาประชุม        ๓๙        คน     ขาดประชุม         -
  คน
 

แพทย์ประจำตำบล     ๕     คน
          มาประชุม          ๕        คน     ขาดประชุม         -
  คน
สารวัตรกำนัน
    ๑๐    คน             มาประชุม          ๙       คน      ขาดประชุม         ๑         คน
      นายปรีชา  เจยุภักดิ์     ตำบลลานสกา
ผช.ฝ่ายปกครอง        ๘๓    คน             มาประชุม        ๘๑      คน       ขาดประชุม        ๒          คน
      นางวราภรณ์  ทองพูน      ม.๒     ตำบลเขาแก้ว        นายประโภชน์   แดงเปียน   ม.๒   ตำบลลานสกา
                       
ผรส.                      ๓๙    คน             มาประชุม        ๓๙      คน      ขาดประชุม           -         คน
 
เริ่มประชุมเวลา  ๐๙.๓๐ น.
-  การประชุมหัวหน้าส่วนราชการ ฯ  กำนัน  ผู้ใหญ่บ้าน ฯลฯ ประจำเดือนธันวาคม  ๒๕๕๕  โดยมี                   นายกิตติพันธ์  เพชรชู  นายอำเภอลานสกา  เป็นประธานในการประชุม  ดำเนินการประชุมไปตามระเบียบวาระดังนี้
ก่อนระเบียบวาระการประชุม: 
· มอบหนังสือสำคัญแสดงหลักฐานการเป็นผู้ช่วยผู้ใหญ่บ้านฝ่ายปกครอง  ให้แก่
๑.)  นายณรงค์  โอฬาร์กิจ   
ผู้ช่วยผู้ใหญ่บ้านฝ่ายปกครอง  หมู่ที่ ๔  ตำบลท่าดี
๒.)  นายโสภณ  บุญแก้ว     
ผู้ช่วยผู้ใหญ่บ้านฝ่ายปกครอง  หมู่ที่ ๕  ตำบลขุนทะเล

๓.)  นายเกียรติกร  วิชาดี    
ผู้ช่วยผู้ใหญ่บ้านฝ่ายปกครอง  หมู่ที่ ๕  ตำบลขุนทะเล
    -  มอบเกียรติบัตรให้แก่ กำนัน ผู้ใหญ่บ้านฯลฯ ผู้มีผลการปฏิบัติหน้าที่ด้านป้องกันและแก้ไขปัญหายาเสพติดและรักษาความสงบเรียบร้อยดีเด่นประจำเดือน พฤศจิกายน ๒๕๕๕   ดังนี้


๑.) นายจรูญ  ถนิมลักษณ์ 
ผู้ใหญ่บ้านหมู่ที่ ๔ ต.กำโลน 
       
๒.) นายสิทธิชัย  ผสารพันธ์ 
ผู้ช่วยผู้ใหญ่บ้านฝ่ายปกครอง   หมู่ที่ ๔ ต.กำโลน 
       
๓.) นายภาณุพงศ์  ขาวทอง      
สารวัตรกำนันตำบลกำโลน
๔.) นายกรีฑา  ชำนะ  

ผู้ใหญ่บ้าน หมู่ที่ ๑๐ ต.กำโลน 
     -  มอบเกียรติบัตรให้แก่ กำนัน ผู้ใหญ่บ้าน ผู้ช่วยผู้ใหญ่บ้านฝ่ายรักษาความสงบเรียบร้อย ผู้ปฏิบัติหน้าที่ชุดเฉพาะกิจศรีวิชัย อำเภอลานสกา ที่ร่วมการจับกุมยาเสพติด รักษาความสงบเรียบร้อย ในรอบเดือน พฤศจิกายน ๒๕๕๕  ผู้มีผลการปฏิบัติงานดีเด่นมีรายชื่อ  ดังนี้

๑.) นายจรัญ  ช่อผูก

กำนัน ต.กำโลน


๒.) นายบุญเลิศ  เจริญเลิศ 
กำนัน ต.เขาแก้ว

๓.) นายอุดม  เนาวาสน์ 

ผู้ช่วยผู้ใหญ่บ้านฝ่ายรักษาความสงบ  หมู่ที่ ๗    ต.ลานสกา

๔.) นายสมโภชน์  เรืองลักษณ์ 
ผู้ช่วยผู้ใหญ่บ้านฝ่ายรักษาความสงบ  หมู่ที่ ๔    ต.ลานสกา

๕.) นายศาสนา  สทานสัตย์ 
ผู้ช่วยผู้ใหญ่บ้านฝ่ายรักษาความสงบ  หมู่ที่ ๑    ต.เขาแก้ว


๖.) นายบุญเริก  สงอาจินต์ 
ผู้ช่วยผู้ใหญ่บ้านฝ่ายรักษาความสงบ  หมู่ที่ ๖    ต.เขาแก้ว

๗.) นายศุภโชค  ชุมพงศ์ 

ผู้ช่วยผู้ใหญ่บ้านฝ่ายรักษาความสงบ  หมู่ที่ ๑๐  ต.ขุนทะเล

๘.) นายบุญฤทธิ์  มาศทอง 
ผู้ช่วยผู้ใหญ่บ้านฝ่ายรักษาความสงบ  หมู่ที่ ๑    ต.กำโลน
   -  มอบเสื้อกั๊กให้ กำนัน ผู้ใหญ่บ้านอำเภอลานสกา 
ระเบียบวาระที่ ๑  เรื่องที่ประธานแจ้งให้ที่ประชุมทราบ
๑.๑)   เรื่องจากที่ประชุมกรมจังหวัด  
ประธาน   (๑)  วันที่  ๑๐ ธันวาคม ๒๕๕๕  (วันรัฐธรรมนูญ) ทางชมรมกำนัน ผู้ใหญ่บ้านฯลฯ ขอความร่วมมือเข้าร่วมกิจกรรม  ณ. หอประชุมเมือง (ทุ่งท่าลาด)  



-๓-

  (๒)  การติดตามโครงการบำบัดทุกข์ บำรุงสุข แบบABC ของตำบลขุนทะเล ให้ผู้ที่รับผิดชอบโครงการเร่งดำเนินการเก็บรวบรวมข้อมูลและเน้นความถูกต้องของข้อมูล 
            (๓)  โครงการยาเสพติด  อาทิ  สมัชชายาเสพติด  ชุมชนอุ่นใจได้ลูกหลานกลับคืน ฯลฯ ให้อำเภอเร่งดำเนินการอย่างมีประสิทธิภาพเป็นวาระสำคัญเร่งด่วนของทางจังหวัดให้เห็นความสำคัญของการแก้ไขปัญหายาเสพติดจัดการประชุมอย่างต่อเนื่องทุกเดือน โดยการใช้หลักการตาสัปปะรด หรือแจ้งเหตุยาเสพติดของทางอำเภอลานสกาได้ที่ ตู้ ปณ. ๕๕ 
            (๔)  ราคาผลผลิตเกษตรกร ตกต่ำ เร่งช่วยเหลือโดยหาตลาดในเขตต่างจังหวัด (กระจายสินค้า) Dopa Center สินค้าต้องมีคุณภาพดี  
            (๕)  กระป๋อง อากาศ ดี๊ดี (สินค้าของอำเภอลานสกา) เป็นของที่ระลึก ของฝาก ส่งเสริมการท่องเที่ยวของอำเภอลานสกา
ที่ประชุม  รับทราบ
ระเบียบวาระที่ ๒  เรื่อง  รับรองรายงานการประชุมครั้งที่ผ่านมา

- การประชุมหัวหน้าส่วนราชการประจำอำเภอฯ   ครั้งที่ ๑๑/๒๕๕๕  เมื่อวันศุกร์ที่  ๒  พฤศจิกายน  ๒๕๕๕                
เวลา ๐๙.๓๐ น.  ณ  ศาลาประชาคมอำเภอลานสกา    

ที่ประชุม   รับรองรายงานการประชุมครั้งที่ ๑๑/๒๕๕๕   เมื่อวันศุกร์ที่  ๒  พฤศจิกายน  ๒๕๕๕
ระเบียบวาระที่  ๓  เรื่องสืบเนื่องมาจากการประชุมครั้งที่ผ่านมา
-  ไม่มี

ระเบียบวาระที่  ๔  เรื่องเพื่อทราบและพิจารณา
๔.๑  การจัดงานเฉลิมพระเกียรติ พระบาทสมเด็จพระเจ้าอยู่หัวฯ เนื่องในมหามงคลเฉลิมพระชนมพรรษา                    ๘๔ พรรษา  ๕ ธันวาคม  ๒๕๕๕  
ประธาน

เนื่องในโอกาสมหามงคลเฉลิมพระชนมพรรษา ๘๕ พรรษา พระบาทสมเด็จพระเจ้าอยู่หัว                      ภูมิพลอดุลยเดช   ๕ ธันวาคม ๒๕๕๕ นับเป็นมหามงคลยิ่งอีกวาระหนึ่งและเพื่อให้ข้าราชการและพสกนิกรชาวอำเภอลานสกาทุกหมู่เหล่า ได้ร่วมกันแสดงความจงรักภักดีเข้าร่วมพิธีโดยพร้อมเพรียงกันเนื่องในโอกาสดังกล่าว อำเภอลานสกา ได้กำหนดจัดงานเฉลิมพระเกียรติฯ ขึ้นในวันพุธที่  ๕  ธันวาคม  ๒๕๕๕ ณ ที่ว่าการอำเภอลานสกา ดังนี้

๑.  พิธีทำบุญตักบาตร  จัดให้มีการทำบุญตักบาตร (ข้าวสาร อาหารแห้ง) แด่พระสงฆ์ ณ บริเวณหน้าที่ว่าการอำเภอลานสกา (ริมถนนสาย ๔๐๑๕)  เริ่มเวลา ๐๖.๐๐ น.
๒.  พิธีถวายพระพรชัยมงคล  ณ ศาลาประชาคมอำเภอลานสกา  เริ่มเวลา ๐๘.๓๐ น.  
 
๓.  กิจกรรมบำเพ็ญสาธารณประโยชน์  ประกอบด้วย พัฒนา/ปรับปรุงภูมิทัศน์สิ่งสาธารณประโยชน์ในพื้นที่ตำบลต่าง ๆ และปลูกต้นไม้ในพื้นที่ตำบล หมู่บ้าน
          ๔.  พิธีจุดเทียนถวายพระพรชัยมงคล   ณ สนามหน้าที่ว่าการอำเภอลานสกา  เริ่มเวลา  ๑๘.๐๐ น. 

ขอเรียนเชิญท่านกำนัน ผู้ใหญ่บ้าน ข้าราชการและบุคลากรในสังกัดทุกคน ประชาชนทุกหมู่เหล่า ในพื้นที่ร่วมแสดงความจงรักภักดีเข้าร่วมพิธีโดยพร้อมเพรียงกัน รวมทั้งจัดกิจกรรมบำเพ็ญสาธารณประโยชน์ต่าง ๆ การประชาสัมพันธ์เชิญชวนประชาชนในพื้นที่ร่วมประดับธงชาติไทยและธงสัญลักษณ์ “ภปร.”พร้อมทั้งตกแต่งสถานที่และอาคารสำนักงาน บ้านเรือน ให้เรียบร้อยสวยงาม ตั้งแต่บัดนี้เป็นต้นไป ถึงวันที่  ๓๑  ธันวาคม  ๒๕๕๕
การแต่งกาย  จังหวัดแจ้งว่ามีมติขอเชิญชวนผู้ที่เข้าร่วมพิธีแต่งกายด้วยเสื้อสีเหลือง อำเภอจึงขอเชิญชวนผู้เข้าร่วมพิธีทำบุญตักบาตรและพิธีจุดเทียนชัยถวายพระพร แต่งกาย ด้วยชุดสุภาพ เน้นสีเหลือง
๔.๒  การเลือกผู้ใหญ่บ้าน 
ประธาน

ตามที่อำเภอลานสกากำหนดให้มีการเลือกผู้ใหญ่บ้าน  หมู่ที่ ๕  ตำบลขุนทะเล เมื่อวันที่                      ๑๒  พฤศจิกายน  ๒๕๕๕  ณ ศาลาประจำหมู่บ้าน ซึ่งผลการเลือกปรากฏว่าผู้ได้รับเลือกคือ นายเกียรติศักดิ์  ชูทองคำ โดยมีผู้มาใช้สิทธิร้อยละ  ๘๑.๖๔     
ที่ประชุม
รับทราบ
-๔-
๔.๓   การมอบนโยบายของรองนายกรัฐมนตรี (ร้อยตำรวจเอก ดร.เฉลิม  อยู่บำรุง) 
ประธาน

รองนายกรัฐมนตรีฯ ได้มอบนโยบายให้ฝ่ายปกครอง (อำเภอ กำนัน ผู้ใหญ่บ้าน ฯลฯ) ทำงานควบคู่กับตำรวจ ในการร่วมกันตรวจสถานบันเทิงที่ฝ่าฝืนระเบียบกฎหมาย ร้านเกมส์ อินเตอร์เน็ต หอพัก แหล่งมั่วสุม และกลุ่มแก๊งรถมอเตอร์ไซต์ซิ่งที่สร้างความเดือดร้อนให้แก่ชุมชนและสังคม โดยกำหนดแนวทางดังนี้
๑. การกวดขันสถานบริการตามนโยบายเน้นหลัก ๖ ประการ
๑.๑)  กวดขันมิให้มีสถานบริการที่ไม่ได้รับอนุญาต
๑.๒)  กวดขันมิให้สถานบริการเปิดเกินเวลาที่กฎหมายกำหนด
๑.๓)  กวดขันมิให้ผู้มีอายุต่ำกว่า ๒๐ ปีบริบูรณ์ ซึ่งมิได้ทำงานในสถานบริการนั้นเข้าไปในสถานบริการระหว่างเวลาทำการ
๑.๔)  กวดขันมิให้มีการกระทำผิดเกี่ยวกับยาเสพติด หรือวัตถุออกฤทธิ์ต่อจิตและประสาทในสถานบริการ
๑.๕)  กวดขันมิให้มีการแสดงลามกอนาจาร
๑.๖)  กวดขันและควบคุมมิให้มีการนำอาวุธเข้าไปในสถานบริการ เว้นแต่เจ้าหน้าที่ที่อยู่ในเครื่องแบบและนำเข้าไปเพื่อปฏิบัติหน้าที่ตามกฎหมาย
กรณีที่มีสถานบริการใดกระทำการฝ่าฝืนกฎหมายหรือนโยบายจัดระเบียบสังคมให้เจ้าหน้าที่ใช้อำนาจตามกฎหมายจับกุมดำเนินคดี รวมทั้งรายงานให้พนักงานเจ้าหน้าที่ตามพระราชบัญญัติสถานบริการ พ.ศ. ๒๕๐๙ สั่งพักใช้ใบอนุญาตหรือเพิกถอนใบอนุญาตทุกราย


๒.  การกวดขันสถานประกอบการที่มีลักษณะคล้ายสถานบริการให้ปฏิบัติให้เป็นไปตามกฎหมายที่เกี่ยวข้อง เช่น  ร้านที่มีการจำหน่ายเครื่องดื่มแอกลฮอล์ ให้แก่ ผู้ที่มีอายุต่ำกว่า ๒๐ ปีบริบูรณ์ ตามพระราชบัญญัติควบคุมเครื่องดื่ม           แอกลฮอล์ พ.ศ. ๒๕๕๑ ผู้ฝ่าฝืนต้องระวางโทษจำคุกไม่เกิน ๑ ปี หรือปรับไม่เกิน  ๒๐,๐๐๐ บาท หรือทั้งจำทั้งปรับ เมื่อศาลมีคำพิพากษาตัดสินและเห็นควรว่าสถานบริการดังกล่าวเป็นแหล่งมั่วสุมของเด็กและเยาวชน เป็นเหตุให้เสื่อมเสียทางศีลธรรมอันดี ก็รายงานให้จังหวัดพิจารณาสั่งปิดสถานบริการตามประกาศคณะปฏิวัติ ฉบับที่ ๕๐ ลงวันที่ ๑๕ มกราคม ๒๕๐๒

๓.  การกวดขันพื้นที่เสี่ยง ปัจจัยเสี่ยงที่มีผลเอื้อต่อปัญหายาเสพติดในจังหวัด เช่น สถานบันเทิงที่ฝ่าฝืนกฎระเบียบ กฎหมาย ร้านเกมส์ อินเตอร์เน็ต หอพัก แหล่งมั่วสุม และกลุ่มแก๊งรถมอเตอร์ไซค์ซิ่ง ที่สร้างความเดือดร้อนให้กับชุมชนและสังคม โดยขอให้ดำเนินการอย่างจริงจังและต่อเนื่อง   
ที่ประชุม
รับทราบ
๔.๔ ขอขอบคุณในความร่วมมือปฏิบัติหน้าที่ 
ประธาน

ตามที่ได้เกิดกรณีพี่น้องกำนัน ผู้ใหญ่บ้าน ฯลฯ ชุมนุมเคลื่อนไหว เพื่อคัดค้านการเสนอร่างพระราชบัญญัติลักษณะปกครองท้องที่ฯ และกระทรวงมหาดไทยได้มอบหมายภารกิจและขอความร่วมมือให้ผู้ว่าราชการจังหวัดและนายอำเภอติดตามสถานการณ์ ประสานกับชมรมกำนัน ผู้ใหญ่บ้าน ทั้งระดับจังหวัดและอำเภอ เพื่อให้เกิดความเข้าใจที่ถูกต้องและเกิดความสงบเรียบร้อยอย่างต่อเนื่องมาโดยตลอด นั้น ขอขอบคุณทุกท่านที่ให้ความร่วมมือกับกระทรวงมหาดไทยเป็นอย่างดีแสดงให้เห็นถึงความสมานสามัคคีเป็นอันหนึ่งอันเดียวกัน ทำให้การแก้ไขปัญหาและการปฏิบัติภารกิจสำเร็จลุล่วงด้วยดี   
ที่ประชุม
รับทราบ
๔.๕  ขอความร่วมมือประชาสัมพันธ์หลีกเลี่ยงเข้าพักและจัดอบรมสัมมนาในรีสอร์ทบ้านพักตากอากาศที่บุกรุกพื้นที่อุทยานแห่งชาติ 
ประธาน

ด้วยกระทรวงมหาดไทยได้รับการประสานจากกระทรวงทรัพยากรธรรมชาติและสิ่งแวดล้อม ขอความร่วมมือประชาสัมพันธ์หลีกเลี่ยงเข้าพักและจัดอบรมสัมมนาในรีสอร์ทบ้านพักตากอากาศที่บุกรุกพื้นที่อุทยานแห่งชาติอำเภอพิจารณาเห็นแล้วว่า การป้องกันการบุกรุกทำลายทรัพยากรป่าไม้ จำเป็นที่ทุกฝ่ายจะต้องสนับสนุนให้มีการดำเนินการตามกฎหมายอย่างเข้มงวด เด็ดขาด และจริงจัง จึงขอประชาสัมพันธ์ให้ส่วนราชการ กำนัน ผู้ใหญ่บ้าน องค์กรเอกชน 

-๕-
ทุกภาคส่วน ให้ความสำคัญในเรื่องดังกล่าว และแจ้งกำชับบุคลากรในสังกัดทราบและถือปฏิบัติ เพื่อมิให้สนับสนุนบุคคลที่กระทำผิดกฎหมาย
ที่ประชุม
รับทราบ
๔.๖  “สัปดาห์ออมทรัพย์กับทวีโชค”  
นายสุรพงศ์  ปานประดิษฐ์  ธ.ก.ส. จะระดมเงินฝาก วันที่ ๓ – ๔ มกราคม ๒๕๕๖ พร้อมรับของชำร่วยทุกบัญชีในวันนั้น  
คุณสมบัติผู้ฝาก    -  บุคคลทั่วไปหรือกลุ่มบุคคล
  

  -  รับฝากขั้นต่ำ ๕๐ บาท สะสมครบทุก ๆ ๒,๐๐๐ บาท ระยะติดต่อกันไม่น้อยกว่า ๓ เดือน จะได้รับสิทธิ์จับรางวัล ๑ สิทธิ์

  

  -  จับรางวัลปีละ ๒ ครั้ง รอบที่ ๑ จับรางวัลเดือนกรกฎาคม ของทุกปี รอบที่ ๒  จับรางวัลเดือนมกราคม ของทุกปี ซึ่งมีของรางวัลมากมาย
 
ที่ประชุม
รับทราบ
๔.๗   ผลการเลือกตั้งผู้บริหารท้องถิ่นและสมาชิกสภาท้องถิ่น 
นายอรุณ  หนูเขียว
ตามที่ได้มีการเลือกตั้งนายกองค์การบริหารส่วนตำบลและสมาชิกสภาองค์การบริหารส่วนตำบล เมื่อวันที่  ๒๐  ตุลาคม  ๒๕๕๕  นั้น คณะกรรมการการเลือกตั้งจึงประกาศผลการเลือกตั้ง เมื่อวันที่  ๑๕  พฤศจิกายน  ๒๕๕๕ ดังนี้

๑.)  นายประยงค์  จุลรัตน์

นายกองค์การบริหารส่วนตำบลกำโลน

๒.)  นายอำนาจ  ปิยจันทร์

ประธานสภาองค์การบริหารส่วนตำบลกำโลน

๓.)  นายอำไพ  พะโยม


รองประธานสภาองค์การบริหารส่วนตำบลกำโลน

๔.)  นายเจริญ  อิฏฐผล


นายกองค์การบริหารส่วนตำบลลานสกา

๕.)  นายบุญธรรม  อาสน์สมโภชน์

ประธานสภาองค์การบริหารส่วนตำบลลานสกา

๖.)  นายชัยยศ  ทวีพล


รองประธานสภาองค์การบริหารส่วนตำบลลานสกา

๗.)  นายดุสิต  วิชัยพล


นายกองค์การบริหารส่วนตำบลเขาแก้ว

๘.)  นายทนง  บุญธรรม


ประธานสภาองค์การบริหารส่วนตำบลเขาแก้ว

๙.)  นายมีศักดิ์  แซ่บ้าง


รองประธานสภาองค์การบริหารส่วนตำบลเขาแก้ว
         ๑๐.)  นายปรารถนา  พจน์จำเนียร

นายกองค์การบริหารส่วนตำบลท่าดี
         ๑๑.)  นายประไพ  ชูช่วย


ประธานสภาองค์การบริหารส่วนตำบลท่าดี
         ๑๒.)  นายบุญเจือ  ปรีชาชาติ

รองประธานสภาองค์การบริหารส่วนตำบลท่าดี 
ที่ประชุม
รับทราบ
๔.๘  โครงการป้องกันและแก้ไขปัญหายาเสพติด 
นายอรุณ  หนูเขียว
ในปีงบประมาณ พ.ศ.๒๕๕๖  กระทรวงมหาดไทย โดยกรมการส่งเสริมการปกครองท้องถิ่นได้กำหนดมาตรการกิจกรรมเพื่อส่งเสริมสนับสนุนการดำเนินโครงการป้องกันและแก้ไขปัญหายาเสพติดให้สอดคล้องกับ นโยบายรัฐบาลในการปฏิบัติการพลังแผ่นดินเอาชนะยาเสพติดอย่างยั่งยืน ปี ๒๕๕๖ จึงให้ศูนย์อำนวยการพลังแผ่นดินเอาชนะยาเสพติดจังหวัด (ศพส.จ.) ติดตาม กำกับดูแลปกครองท้องถิ่นดำเนินกิจกรรมตามที่ได้รับมอบหมาย  ดังนี้
(๑)  กิจกรรมการบำบัด ฟื้นฟูผู้ติดยาเสพติด  หลักเกณฑ์การจัดสรร

       (๑.๑)  จัดสรรให้แก่เทศบาล ทุกแห่ง ๆ ละ  ๑๗๕,๐๐๐  บาท โดยจัดสรรให้ตามจำนวนเป้าหมาย ๕๐ คน ๆ ละ ๓,๕๐๐ บาท

       (๑.๒)  จัดสรรให้แก่องค์การบริหารส่วนตำบล ทุกแห่ง ๆ ละ  ๑๐๕,๐๐๐  บาท โดยจัดสรรให้ตามจำนวนเป้าหมาย ๓๐ คน ๆ ละ ๓,๕๐๐ บาท
(๒)  กิจกรรมการฝึกอบรมอาชีพ ให้กับผู้ติด/ผู้เสพยาเสพติดที่ผ่านการบำบัดแล้ว  หลักเกณฑ์การจัดสรร

       (๒.๑)  จัดสรรให้แก่เทศบาล ทุกแห่ง ๆ ละ  ๑๒๕,๐๐๐  บาท โดยจัดสรรให้ตามจำนวนเป้าหมาย ๕๐ คน ๆ ละ ๒,๕๐๐ บาท
-๖-

       (๒.๒)  จัดสรรให้แก้องค์การบริหารส่วนตำบล ทุกแห่ง ๆ ละ  ๗๕,๐๐๐ บาท โดยจัดสรรให้ตามจำนวนเป้าหมาย ๓๐ คน ๆ ละ ๒,๕๐๐ บาท

       กรมส่งเสริมการปกครองท้องถิ่นจะจัดสรรงบประมาณให้ตามจำนวนคนที่ผ่านการบำบัด ฟื้นฟู และสมัครใจจะเข้าฝึกอบรมอาชีพจริงเท่านั้น
(๓)  กิจกรรมการป้องกันและเฝ้าระวังโดยการติดตั้งกล้องวงจรปิด (CCTV)  และก่อสร้างลานกีฬา
หลักเกณฑ์การจัดสรร แบ่งออกเป็น ๒ ส่วน ดังนี้

       (๓.๑)  ส่วนที่ ๑  จัดสรรเป็นค่าติดตั้งกล้องวงจรปิด (CCTV) (ที่มีราคาต่อหน่วยต่ำกว่า ๑ ล้านบาท)ให้แก่องค์กรปกครองส่วนท้องถิ่น ที่มีพื้นที่หมู่บ้าน/ชุมชน ที่มีปัญหายาเสพติดรุนแรง อำเภอละ ๑ หมู่บ้าน/ชุมชน จำนวน ๘๗๘ หมู่บ้าน/ชุมชน ๆ ละ ๑ โครงการ

       (๓.๒)  ส่วนที่ ๒ จัดสรรเป็นค่าติดตั้งกล้องวงจรปิด (CCTV)  (ที่มีราคาต่อหน่วยต่ำกว่า ๑ ล้านบาท) และก่อสร้างลานกีฬา (ที่มีราคาต่อหน่วยต่ำกว่า ๒ ล้านบาท) ให้แก่องค์กรปกครองส่วนท้องถิ่นที่มีการแพร่ระบาดของยาเสพติดในหมู่บ้าน/ชุมชน หรือมีพื้นที่เสี่ยง  
ที่ประชุม
รับทราบ
๔.๙ การป้องกันและแก้ไขปัญหายาเสพติด (ฝ่ายความมั่นคง)
นายวีรศักดิ์  บัวศรี  (๑) แนวทางการดำเนินการป้องกันและแก้ไขปัญหายาเสพติดปี ๒๕๕๖
ขอให้กำนัน  ผู้ใหญ่บ้าน ได้ดำเนินการสร้างความเข้มแข็งให้กับหมู่บ้านเป็นหมู่บ้านเอาชนะยาเสพติดอย่างยั่งยืนโดยดำเนินการดังนี้


(๑.๑)  ดำเนินการขับเคลื่อนแนวทางสมัชชาหมู่บ้าน/ชุมชนในการเอาชนะยาเสพติดอย่างยั่งยืน
                             ขอให้ดำเนินการตามแนวทางของจังหวัดนครศรีธรรมราชให้เกิดผลในทางปฏิบัติโดยดำเนินการตามแผนกิจกรรมป้องกันยาเสพติดของสมัชชารายงานผลการปฏิบัติให้อำเภอลานสกาทราบทุกระยะ และสมัชชาที่ยังไม่รายงานคำสั่งจัดตั้ง แผนกิจกรรม การแบ่งมอบภารกิจในสมัชชา ให้ดำเนินการรานงานอำเภอลานสกาทราบภายในวันที่ ๑๐ ธันวาคม ๒๕๕๕ โดยขอให้แนบบัญชีลายมือชื่อของผู้ร่วมการประชุมประชาคมให้ อำเภอลานสกาด้วยเพื่อดำเนินการรายงานให้จังหวัดนครศรีธรรมราชทราบเพื่อจะได้โอนเงินงบประมาณให้สมัชชาหมู่บ้าน/ชุมชนต่อไป


(๑.๒)  ดำเนินการค้นหาผู้ค้า ผู้เสพ/ผู้ติดยาเสพติด ผู้เกี่ยวข้องกับยาเสพติด
โดยดำเนินการจัดประชุมประชาคมแบบลับในการประชุมประจำเดือนของหมู่บ้านให้เป็นประจำทุกเดือนเพื่อทราบสถานการณ์ยาเสพติดในหมู่บ้าน โดยจัดทำบัญชีผู้ค้า ผู้เสพ/ผู้ติดยาเสพติด ของหมู่บ้านไว้ทุกคนให้เป็น
ปัจจุบันเพื่อนำข้อมูลดังกล่าวไปดำเนินการจัดทำแผนปฏิบัติการในการแก้ไขปัญหายาเสพติดในหมู่บ้าน และขอให้รายงานข้อมูลผู้ค้า/ผู้ติดยาเสพติดที่ได้ดำเนินการจัดทำบัญชีไว้รายงานให้อำเภอลานสกาทราบเป็นประจำทุกเดือน
(๒) ดำเนินการเฝ้าระวัง ออกลาดตระเวน ตั้งจุดตรวจ จุดสกัดในพื้นที่ หมู่บ้าน ตำบล  ขจัดปัจจัยปัจจัยเสี่ยงในการแพร่ระบาดยาเสพติดในพื้นที่
โดยดำเนินการตามแนวทางกรมการปกครองอย่างน้อยหมู่บ้านละ ๔ ครั้ง ต่อเดือนโดยใช้กลุ่มพลังมวลชนในพื้นที่ ผู้ประสานพลังแผ่นดิน,๒๕ ตาสับประรด ,ชรบ.,อส.สำรอง ,
อปพร.ฯลฯและดำเนินการกวดขันสอดส่อง ดูแลสถานที่ที่เป็นปัจจัยเสี่ยงในการแพร่ระบาดของยาเสพติดในพื้นที่ให้ปฏิบัติตามกฎหมายเช่น ร้านเกมส์ อินเตอร์เน็ต โต๊ะสนุกเกอร์ สถานบริการ คาราโอเกะ โรงแรม หอพัก บ้านเช่า บ้านร้าง ขนำ ศาลาพักริมทาง ที่อื่นที่เสี่ยงในการมั่วสุมในพื้นที่ขอให้รายงานผลการปฏิบัติให้อำเภอลานสกาทราบเพื่อได้ดำเนินการกวดขัน จับกุมต่อไป
(๓) ดำเนินการปราบปรามผู้ค้าให้หมดสิ้นไปในหมู่บ้าน

 โดยดำเนินการแจ้งเบาะแสให้กับเจ้าหน้าที่ตำรวจ อำเภอลานสกา หรือแจ้งให้นายอำเภอลานสการับทราบทาง ตู้ ปณ. ๕๕ ตลอดจนประชาสัมพันธ์ให้ประชาชนได้รับทราบช่องทางในการแจ้งเบาะแสโดยให้ประสานการปฏิบัติกับ         สภ.ลานสกาและอำเภอลานสกาหากมีหน่วยงานทำการจับกุมผู้ค้ายาเสพติดในหมู่บ้าน ขอให้ดำเนินการรายงานให้อำเภอ      ลานสกาทราบโดยทันที
-๗-
 (๔) ดำเนินการนำผู้เสพ/ผู้ติดยาเสพติด เข้ารับการบำบัดรักษาและติดตาม ฟื้นฟูผู้ผ่านการบำบัด

ให้ดำเนินการนำผู้เสพ/ผู้ติดยาเสพติดในหมู่บ้านเข้ารับการบำบัดรักษาตามระบบของทางราชการทั้งระบบสมัครใจบำบัด บังคับบำบัด ขอให้รายงานข้อมูลผู้เสพ/ผู้ติดยาเสพติดให้อำเภอลานสกา ทราบ เพื่อดำเนินการนำผู้เสพ/ผู้ติดยาเสพติดในหมู่บ้าน เข้ารับการบำบัดให้หมดสิ้นไป  ตลอดจนติดตามและฟื้นฟูผู้ติดยาเสพติดในหมู่บ้านทุกคนโดยขอให้ประสานงานกับ รพ.สต. ในพื้นที่ สำนักงานสาธารณสุขอำเภอลานสกา หรือ อำเภอลานสกา
(๕) ดำเนินการสร้างครอบครัวแกนนำ เยาวชนแกนนำ ห่างไกลยาเสพติดเป็นครอบครัวสีขาว

โดยเน้นการป้องกันยาเสพติดในกลุ่มเยาวชนทั้งในสถานศึกษาระดับชั้น ป.๔ ป.๕ และ ป ๖. ตลอดจนเยาวชนนอกสถานศึกษา โดยขอให้ประสานงานการปฏิบัติกับสำนักงานพัฒนาชุมชนอำเภอลานสกา องค์การบริหารส่วนตำบล และเทศบาลตำบลในพื้นที่
(๖) ดำเนินการตามแนวทางของหมู่บ้านกองทุนแม่ของแผ่นดิน

โดยจัดตั้งกองทุนทางการเงินเพื่อใช้ในการป้องกันยาเสพติด ตลอดจนการระดมเงินทุนจัดตั้งเป็นกองทุนในการป้องกันยาเสพติดในหมู่บ้าน
(๗) ดำเนินการสนับสนุนหน่วยงานของรัฐ องค์กรปกครองส่วนท้องถิ่น ภาคประชาชน
          ขอให้สนับสนุนหน่วยงานของรัฐ องค์กรปกครองส่วนท้องถิ่น ภาคประชาชนในการดำเนินการป้องกันและแก้ไขปัญหายาเสพติดในหมดสิ้นไปจากหมู่บ้าน

(๘) อำเภอลานสกาขอให้กำนัน ผู้ใหญ่บ้าน ฯลฯ ทุกหมู่บ้าน ทุกตำบล ได้ถือว่าการดำเนินการป้องกันและแก้ไขปัญหายาเสพติดเป็นวาระที่สำคัญและเร่งด่วนของชาติและของจังหวัด

ขอให้กำนัน ผู้ใหญ่บ้าน ฯลฯ ทุกหมู่บ้าน ทุกตำบล ได้ถือว่าการดำเนินการป้องกันและแก้ไขปัญหายาเสพติดเป็นวาระที่สำคัญและเร่งด่วนของชาติและของจังหวัดหากอำเภอลานสกาพบว่ากำนัน ผู้ใหญ่บ้านฯลฯเข้าไปยุ่งเกี่ยวกับยาเสพติด อำเภอลานสกาดำเนินการตามกฎหมายอย่างเคร่งครัด และอำเภอลานสกาถือว่าการปฏิบัติหน้าที่ของกำนัน ผู้ใหญ่บ้านฯลฯในการป้องกันและแก้ไขปัญหายาเสพติดเป็นผลการปฏิบัติหน้าที่ของกำนัน ผู้ใหญ่บ้านฯลฯที่ได้รับการพิจารณาอันดับแรกของการปฏิบัติหน้าที่ของกำนัน ผู้ใหญ่บ้าน ฯลฯ ดีเด่นและประกาศยกย่องชมเชยให้ทราบโดยทั่วกัน
 (๙) การดำเนินการติดตาม ประเมินผล

การดำเนินการตามข้อ ๑ – ๘ อำเภอลานสกาจะดำเนินการติดตาม ประเมินผลการปฏิบัติในพื้นที่ หมู่บ้าน ตำบล ในการประชุมคณะกรรมการประจำตำบลของแต่ละตำบลเป็นประจำทุกเดือน ขอให้หมู่บ้านดำเนินการนำเสนอข้อมูลผลดำเนินการในการประชุมดังกล่าวด้วย โดยเริ่มดำเนินการติดตามผลดำเนินการตั้งแต่เดือน ธันวาคม ๒๕๕๕ เป็นต้นไป     
ที่ประชุม
รับทราบ
๔.๑๐  การรักษาความสงบเรียบร้อย  
นายวีรศักดิ์  บัวศรี
(๑) การออกตรวจ ลาดตระเวน รักษาความสงบเรียบร้อยในพื้นที่ตามแนวทางยุทธศาสตร์กรมการปกครองในการรักษาความสงบเรียบร้อย

ขอให้กำนัน ผู้ใหญ่บ้าน ฯลฯ ทุกหมู่บ้านดำเนินการออกรักษาความสงบเรียบร้อยให้เป็นประจำทุกเดือน โดยขอให้ดำเนินการออกตรวจ รักษาความสงบเรียบร้อยในหมู่บ้านอย่างน้อยเดือนละ ๔ เดือน โดยขอให้รายงานผลการปฏิบัติหน้าที่ในสมุดรักษาความสงบเรียบร้อยที่อำเภอลานสกาได้ดำเนินการแจกจ่ายให้หมู่บ้านแล้ว โดยให้นำผลการปฏิบัติหน้าที่ดังกล่าวมาให้ปลัดประจำตำบลลงนามรับรองผลการปฏิบัติหน้าที่ในวันประชุมกำนัน ผู้ใหญ่บ้าน ฯลฯ ของทุกเดือน โดยขอให้บันทึกผลการปฏิบัติหน้าที่รักษาความสงบเรียบร้อยตั้งแต่เดือนธันวาคม ๒๕๕๕  หากหมู่บ้านไม่มีสมุดบันทึกผลการปฏิบัติหน้าที่รักษาความสงบเรียบร้อยขอให้ติดต่อรับได้ที่ฝ่ายความมั่นคงอำเภอลานสกา
(๒) การปฏิบัติตามกฎหมายพ.ร.บ.ควบคุมเครื่องดื่มแอลกอฮอล์ พ.ศ.๒๕๕๑

ขอให้กำนัน ผู้ใหญ่บ้าน ทุกหมู่บ้านตำบล ประชาสัมพันธ์ให้ประชาชนทราบโดยทั่วกันว่า การจำหน่ายสุรา ดื่มสุรา ในสถานที่ราชการ วัด โรงเรียน ฯลฯ เป็นการกระทำที่ผิดกฎหมายควบคุมเครื่องดื่มแอลกอฮอล์ พ.ศ.๒๕๕๑ มีโทษทั้งจำคุก 

-๘-
และปรับ อำเภอลานสกาขอให้ประชาสัมพันธ์ให้ประชาชนทราบโดยทั่วกันเพื่อได้ปฏิบัติตามกฎหมายดังกล่าวและอำเภอลานสกาและสถานีตำรวจภูธรลานสกาดำเนินการจับกุมกับผู้ฝ่าฝืนกฎหมายดังกล่าวในพื้นที่ต่อไปขอให้ประชาสัมพันธ์รับทราบโดยทั่วกัน

(๓) การจัดมหรสพ ใช้เครื่องขยายเสียง ในพื้นที่
เนื่องจากในพื้นที่หมู่บ้าน ตำบล ได้มีการจัดมหรสพ  เครื่องขยายเสียง จัดการแสดงดนตรีในพื้นที่ โดยเฉพาะการแสดงดนตรีสตริงซึ่งมีกลุ่มวัยรุ่นในพื้นที่ได้มาร่วมสนุกในการจัดงานดังกล่าวและมักมีการดื่มสุราทำให้เกิดปัญหาการทะเลาะวิวาทการใช้อาวุธทำร้ายร่างกายส่งผลกระทบความสงบเรียบร้อยในพื้นที่ อำเภอลานสกาขอให้กำนัน ผู้ใหญ่บ้าน ทุกหมู่บ้านได้ดำเนินการประชาสัมพันธ์ให้ประชาชนทราบโดยทั่วกันทราบว่าหากดำเนินการจัดงานที่มีการแสดงดนตรีสตริงที่มีกลุ่มวัยรุ่นมาร่วมงานดังกล่าวและอาจมีปัญหาการทะเลาะวิวาทของกลุ่มวัยรุ่น ขอให้ผู้จัดงานดำเนินการรักษาความสงบเรียบร้อยงานดังกล่าวอย่าให้เกิดปัญหาทะเลาวิวาท ทำร้ายร่างกาย โดยขอให้ติดต่อเจ้าหน้าที่ตำรวจ กำนัน ผู้ใหญ่บ้าน ฯลฯ ในพื้นที่มาดำเนินการรักษาความสงบเรียบร้อยในการจัดแสดงดังกล่าว หากไม่สามารถจัดเจ้าหน้าที่รักษาความสงบเรียบร้อยได้ก็ไม่ต้องมาขออนุญาตในการจัดงานดังกล่าวเนื่องจากไม่มีความปลอดภัยในชีวิตทรัพย์สินของผู้มาร่วมงานดังกล่าว

(๔) การกวดขันการลักลอบเล่นการพนัน
 
ด้วยกระทรวงมหาดไทย จังหวัดนครศรีธรรมราชได้แจ้งให้อำเภอดำเนินการกวดขันในการลักลอบเล่นการพนันในพื้นที่ อำเภอลานสกาขอให้ท่านได้ดำเนินการกวดขันการลักลอบเล่นการพนันในพื้นที่ รายงานให้อำเภอลานสกาทราบเพื่อทำการจับกุม โดยเฉพาะในวัด โรงเรียน สถานที่ราชการ ฯลฯ อำเภอลานสกาขอให้กำนัน ผู้ใหญ่บ้าน ได้ดำเนินการให้เป็นไปตามอำนาจหน้าที่ หากมีการจับกุมการพนันในพื้นที่หมู่บ้านใดโดยไม่ได้รับรายงานจากพื้นที่หมู่บ้านหากมีการตรวจสอบข้อเท็จจริงในกรณีหาผู้รับผิดชอบในกรณีการปล่อยปละละเลยในการปฏิบัติหน้าที่ในพื้นที่อำเภอลานสกาจะดำเนินการสอบสวนหาผู้รับผิดชอบในการไม่ปฏิบัติหน้าที่ตามนโยบายกระทรวงมหาดไทย จังหวัดนครศรีธรรมราชตั้งแต่กำนันผู้ใหญ่บ้านฯลฯในพื้นที่ขึ้นมาตามลำดับของผู้มีหน้าที่ต้องรับผิดชอบในการรักษาความสงบเรียบร้อยในพื้นที่อำเภอลานสกาต่อไป
ที่ประชุม
รับทราบ
๔.๑๑  การป้องกันและบรรเทาสาธารณภัย 
นายวีรศักดิ์  บัวศรี
(๑) การป้องกันอุทกภัย วาตภัยและดินโคล่นถล่ม

ในช่วงระยะเวลาตั้งแต่เดือน พฤศจิกายน ๒๕๕๕ – มกราคม ๒๕๕๕ ในพื้นที่ภาคใต้จะเกิดฝนตกหนักในพื้นที่ ส่งผลให้เกิดอุทกภัย วาตภัย และดินโคล่นถล่มขึ้น อำเภอลานสกาขอให้กำนัน ผู้ใหญ่บ้านได้ดำเนินการเตรียมการป้องกันภัยดังกล่าวในพื้นที่ และขอให้แจ้งประชาชนที่อยู่ในพื้นที่เสี่ยงภัย ได้ติดตามสถานการณ์การแจ้งเตือนภัยจากสถานีวิทยุ โทรทัศน์ในพื้นที่ ตลอดจนใช้หอกระจายข่าวในการแจ้งเตือนภัยให้ประชาชนรับทราบ ให้ผู้ที่อยู่ในพื้นที่เสี่ยงภัยได้อพยพมาอยู่ ณ พื้นที่ปลอดภัยโดยขอให้รายงานสถานการณ์ดังกล่าวให้อำเภอทราบโดยทันทีทางวิทยุสื่อสาร โทรศัพท์ฯลฯ เพื่อได้ดำเนินการช่วยเหลือประชาชนให้มีความปลอดภัยในชีวิตและทรัพย์สินต่อไปโดยเน้นความปลอดภัยในชีวิตมาเป็นอันดับแรก ขอให้กำนัน ผู้ใหญ่บ้านฯลฯในพื้นที่ประสานการปฏิบัติการช่วยเหลือประชาชนกับทางองค์การบริหารส่วนตำบล และเทศบาลตำบลในพื้นที่
(๒) การป้องกันอุบัติเหตุบนท้องถนนในช่วงเทศกาลปีใหม่ ๒๕๕๖
 
ขอให้กำนัน ผู้ใหญ่บ้าน ดำเนินการประชาสัมพันธ์ให้ประชาชนทราบโดยทั่วกันทราบว่าในช่วงตั้งแต่วันที่ ๒๗ ธันวาคม ๒๕๕๕ ถึง ๒ มกราคม ๒๕๕๖ อำเภอลานสกาและสถานีตำรวจภูธรลานสกา ดำเนินการตั้งจุดตรวจ จุดสกัด ในพื้นที่ตามเส้นทางคมนาคม ในหมู่บ้าน ตำบลเพื่อดำเนินการป้องกันอุบัติเหตุลดความสูญเสียในชีวิตของประชาชนในช่วงดังกล่าว โดยกวดขัน บังคับใช้กฎหมายอย่างเคร่งครัดกับผู้ฝ่าฝืนกฎหมายในการขับขี่รถจักรยานยนตร์ รถยนต์ ในพื้นที่ โดยดำเนินการจับกุมผู้ไม่สวมหมวกนิรภัย การตรวจวัดแอลกอฮอล์กับผู้ขับขี่ ตลอดจนการดำเนินการกับผู้ขับขี่รถจักรยานยนตร์และรถยนต์ที่ไม่ปฏิบัติตามกฎหมายจราจรและกฎหมายขนส่งในพื้นที่อย่างเคร่งครัดในช่วงเวลาดังกล่าวขอให้ประชาสัมพันธ์ให้ประชาชนทราบโดยทั่วกัน
ที่ประชุม
รับทราบ
-๙-

ระเบียบวาระที่  ๕   เรื่องอื่น ๆ 
๕.๑  ทะเบียนเกษตรกร

นายอุทัย  หมื่นขำ นักวิชาการส่งเสริมการเกษตร 
การจัดทำสมุดทะเบียนเกษตรกรเป็นนโยบายที่รัฐบาลได้ให้ความสำคัญกับการพัฒนาภาคเกษตรกรและเกษตรกรจึงจำเป็นต้องมีฐานข้อมูลที่ถูกต้อง โดยการปรับปรุงข้อมูลประวัติของเกษตรกรแต่ฐานข้อมูลของเกษตรกรนั้น เกิดปัญหาที่ทำให้ไม่สามารถบันทึกข้อมูลได้  อาทิ  ฐานข้อมูลของเกษตรกรเอง, ข้อมูลของพันธ์พืช (หน่วยเล็กที่สุดคือ 1 งานและต้องไม่เกินพื้นที่ 5 ไร่) ดังนั้นข้อมูลของเกษตรกรที่มีปัญหาให้อาสาสมัครเกษตรกรในพื้นที่นั้นนำข้อมูลใหม่มาส่งที่เกษตรอำเภออีกครั้ง    
ที่ประชุม
รับทราบ
๕.๒  การต่อทะเบียนวิสาหกิจชุมชน

นายอุทัย  หมื่นขำ  นักวิชาการส่งเสริมการเกษตร   การต่อทะเบียนวิสาหกิจชุมชน ทุกวันที่ 1 – 30 มกราคม ของทุกปี ส่วนหลักฐานการต่อทะเบียนมีดังนี้ (1)  บันทึกการประชุมของกลุ่ม   (๒)  สำเนาบัตรประชาชนและ (3) แบบ ฟอร์มวิสาหกิจชุมชน (สามารถขอรับแบบฟอร์มได้ที่เกษตรอำเภอ ในแบบฟอร์มจะแสดงถึงรายละเอียดของการ                 สมัครอย่างชัดเจน)  
วิสาหกิจชุมชนที่มีความพึงประสงค์ให้มาติดต่อรับแบบและยื่นแบบได้ที่เกษตรอำเภอ    
ที่ประชุม
รับทราบ
๕.๓  สวัสดิการชุมชน  
นางจินต์วดี  บุญมาแย้ม
สวัสดิการชุมชน กองทุนวันละ 1 บาท ซึ่งเป็นกองทุนสวัสดิการเป็น 1 ใน 3 กองทุนสวัสดิการของตำบลท่าดี กองทุนนี้ได้รับการสนับสนุนและขับเคลื่อนและการผลักดันจากภาครัฐ ส่วนท้องถิ่นและส่วนท้องที่

ที่ประชุม
รับทราบ
ประธาน       ขอปิดการประชุมประจำเดือน  ธันวาคม  ๒๕๕๕    ครั้งที่ ๑๒/๒๕๕๕ 

เลิกประชุมเวลา      ๑๒.๐๐ น.

          ลงชื่อ          ธนาภรณ์  บุญธรรม             ผู้จดบันทึกการประชุม
        

                   (นางสาวธนาภรณ์  บุญธรรม)
          ลงชื่อ        พรรณี  ชิ้นพงค์                   ผู้ตรวจบันทึกการประชุม
                     (นางพรรณี  ชิ้นพงค์)           
                 ปลัดอำเภอ
ระเบียบวาระการประชุมหัวหน้าส่วนราชการประจำอำเภอ  
ผู้บริหารองค์กรปกครองส่วนท้องถิ่น

ผู้บริหารสถานศึกษา  และกำนัน  ผู้ใหญ่บ้าน ฯลฯ
ครั้งที่ ๑๒/๒๕๕๕

วันจันทร์ ที่   ๓   ธันวาคม   ๒๕๕๕   เวลา  ๐๙.๓๐ น.

ณ  ศาลาประชาคมอำเภอลานสกา
